Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 343/11)

Šis paziņojums ir publicēts saskaņā ar Komisijas Deleģētās regulas (ES) 2019/33 17. panta 5. punktu (1).

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Régnié”

PDO-FR-A0912-AM02

Paziņojuma datums: 2021. gada 7. jūnijs

APSTIPRINĀTĀ GROZĪJUMA APRAKSTS UN PAMATOJUMS

1. Ģeogrāfiskais apgabals

I nodaļas IV iedaļas 1. punktā pēc vārdiem “Ronas departamenta pašvaldības teritorijā” ir pievienoti vārdi “pamatojoties uz oficiālo 2019. gada administratīvi teritoriālo vienību klasifikatoru”.

Šis redakcionālais grozījums ļauj identificēt ģeogrāfisko apgabalu, atsaucoties uz oficiālā administratīvi teritoriālo vienību klasifikatora 2019. gada redakciju; oficiālo administratīvi teritoriālo vienību klasifikatoru atjaunina Nacionālais statistikas un ekonomikas pētījumu institūts (INSEE), un tajā ir juridiski definēts ģeogrāfiskais apgabals.

Ģeogrāfiskā apgabala robežas nav mainītas.

Vārdi “tiek veikta” ir aizstāti ar vārdu “notiek”.

Lai iekļautu šīs izmaiņas, ir grozīts vienotā dokumenta 6. punkts.

Pievienots arī teikums ar informāciju par to, ka uz ģeogrāfisko apgabalu attiecināmie kartogrāfiskie dokumenti ir pieejami INAO tīmekļvietnē.

Šis grozījums neietekmē vienoto dokumentu.

2. Tiešās apkaimes apgabals

I nodaļas IV iedaļas 3. punktā pēc vārdiem “šādu pašvaldību teritorija” ir pievienoti vārdi “pamatojoties uz oficiālo 2019. gada administratīvi teritoriālo vienību klasifikatoru”.

Pievienota atsauce uz oficiālo 2019. gada administratīvi teritoriālo vienību klasifikatoru un atjaunināts pašvaldību saraksts. Pievienots arī datums, kurā Cilmes vietu un kvalitātes valsts institūta (Institut national de l’origine et de la qualité) kompetentā valsts komiteja ir apstiprinājusi aizsargātā nosaukuma ģeogrāfisko apgabalu. Ar šiem grozījumiem tiek mainīts formulējums, bet tie neietekmē attiecīgā ģeogrāfiskā apgabala robežu. Tie jāizdara tāpēc, ka pašvaldības vai to daļas ir tikušas apvienotas un atdalītas vai mainījies to nosaukums.

Jaunais formulējums nodrošina, ka specifikācijā joprojām ir precīzi uzskaitītas ģeogrāfiskajā apgabalā ietilpstošās pašvaldību teritorijas.

Attiecīgi ir grozīta vienotā dokumenta sadaļa “Papildu nosacījumi”.

3. Noteikumi attiecībā uz nogatavināšanu

I nodaļas IX iedaļas 2. punktā datums “1. martam” aizstāts ar datumu “15. janvārim”.

Minimālā vīnu nogatavināšanas perioda beigu datums no 1. marta nākamajā gadā pēc ražas novākšanas gada ir pārcelts uz 15. janvāri nākamajā gadā pēc ražas novākšanas gada. Tas saistīts ar to, ka klimata pārmaiņu rezultātā arvien biežākas kļūst agrīnās ražas, kas tādējādi ļauj agrāk pabeigt vīndarības procesu.

Minimālā nogatavināšanas perioda beigu datuma pārcelšana neietekmē no šiem vīnogulājiem iegūto vīnu kvalitāti. Vīndārzā un vīna darītavā izmantotās metodes tiek izraudzītas ar mērķi saglabāt šajās nabadzīgajās augsnēs audzētās vīnogu šķirnes “Gamay N” aromātisko potenciālu. Izmantojot šīs metodes, iegūst augļainus jaunvīnus.

Grozīts vienotā dokumenta 5. punkts. Vīndarības metodes

4. Laišana tirgū pārdošanai patērētājiem

I nodaļas IX iedaļas 5. punktā datums “15. martam” ir aizstāta ar datumu “1. februārim”.

Tā kā ir pārcelts minimālā nogatavināšanas perioda beigu datums, no 15. marta uz 1. februāri ir pārcelts arī datums, no kura vīnus var laist tirgū pārdošanai patērētājiem.

Šā grozījuma dēļ izmaiņas vienotajā dokumentā nav vajadzīgas.

5. Transportēšana starp apstiprinātajām noliktavām

Svītrots I nodaļas IX iedaļas 5. punkta b) apakšpunkts attiecībā uz datumu, no kura atļauta vīnu transportēšana starp apstiprinātām noliktavām.

Ir saīsināts minimālais nogatavināšanas periods un pārcelts datums, no kura vīni tiek laisti tirgū. Tāpēc vīnus starp operatoriem jāļauj transportēt drīzāk. Nav vajadzības noteikt agrāku datumu, līdz kuram vīnus nevar transportēt.

Tāpēc ir grozīts I nodaļas IX iedaļas 5. punkta virsraksts, svītrojot vārdus “produktu transportēšana un”.

Šie specifikācijas grozījumi neietekmē vienoto dokumentu.

6. Pārejas pasākumi

Specifikācijas I nodaļas XI iedaļas 1. punkta a) apakšpunktā pirms vārdiem “līdz 2034. gada ražai (ieskaitot)” ir pievienoti vārdi “ne vēlāk kā”, lai precīzāk raksturotu šā pasākuma nosacījumus.

Svītrots 3. punkts, jo attiecīgais īpašais pasākums vairs nav spēkā.

Šie specifikācijas grozījumi neietekmē vienoto dokumentu.

7. Jautājumi attiecībā uz specifikācijas uzraudzību

— Operatorus tagad uzrauga sertifikācijas struktūra. Specifikācijas II nodaļas attiecīgajos punktos vārdi “pārbaudes plāns” ir aizstāti ar vārdiem “uzraudzības plāni”. Šis grozījums neietekmē vienoto dokumentu.

— Atsauces uz pārbaudes struktūru Grozījumi III nodaļas II iedaļā: noteikumi par šīs iedaļas formulējumu tika grozīti pēc specifikācijas apstiprināšanas 2011. gada decembrī. Mērķis bija svītrot pilnās atsauces uz pārbaudes iestādi, ja uzraudzību veic sertifikācijas struktūra. Šis grozījums neietekmē vienoto dokumentu.

VIENOTAIS DOKUMENTS

1. Nosaukums vai nosaukumi

Régnié

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Vīnu apraksts

Īss apraksts

Šis ir sausi, nedzirkstoši sarkanvīni.

Spirta dabiskā minimālā tilpumkoncentrācija vīnos ir 10,5 %.

Pēc bagātināšanas spirta kopējā tilpumkoncentrācija vīnos nepārsniedz 13 %.

Iepildīšanas laikā maksimālais ābolskābes saturs vīnos ir 0,4 grami uz litru.

Gatavie vīni, kurus var nodot patēriņam, atbilst šādam analītiskajam standartam:

maksimālais fermentējamo cukuru (glikozes un fruktozes) saturs — 3 grami uz litru.

ES noteikumos paredzētie standarti attiecas uz maksimālo kopējo spirta saturu, minimālo faktisko spirta saturu, minimālo kopējo skābumu un maksimālo kopējo sēra dioksīda saturu.

Jaunvīni ir skaistā purpursarkanā krāsā, kas laika gaitā kļūst par granātsarkanu krāsu. Smaržas ziņā tiem bieži piemīt ziedu, kā arī sarkano augļu nianses, un laika gaitā tie iegūst garšvielu nianses.

Garšas ziņā vīni ir spēcīgi, bet tajos jūtama izsmalcinātība un bagātīgs maigums. Tie ir ļoti augļaini.

Vispārīgās analītiskās īpašības

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) 14,17 Maksimālais kopējais sēra dioksīda saturs (miligramos uz litru)

5. Vīndarības metodes

5.1. Īpašās vīndarības metodes

1. Īpašā vīndarības metode

— Koksnes gabalu izmantošana nav atļauta.

— Pēc bagātināšanas spirta kopējā tilpumkoncentrācija vīnos nepārsniedz 13 %.

— Atļauti reduktīvi bagātināšanas paņēmieni ūdens satura pazemināšanai, nepārsniedzot 10 % koncentrāciju.

— Vīni jāiztur vismaz līdz 15. janvārim nākamajā gadā pēc vīnogu ražas novākšanas. Līdztekus šeit iepriekš minētajiem noteikumiem vīndarības metožu ziņā jāievēro arī ES līmenī noteiktās un Lauku un jūras zivsaimniecības kodeksa (Code rural et de la pêche maritime) prasības.

2. Audzēšanas metode

Stādījumu biezība

Vīnogulāju stādījumu minimālā biezība ir 6 000 vīnkoku uz hektāru.

Rindstarpu platums ir 2,1 metrs vai mazāks. Attālums starp augiem vienā rindā ir vismaz 0,8 metri.

Ja tiek saglabāta minimālā biezība — 6 000 vīnkoku uz hektāru —, mehanizācijas nolūkā rindstarpu platums drīkst būt ne lielāks kā 3 metri.

Noteikumi par apgriešanu

— Apgriešanu pabeidz līdz 15. maijam.

— Vīnus ražo no vīnogulājiem, kuriem augļzarus apgriež un vainagu veido kausa, vēdekļa vai vienkārša vai dubulta Royat kordona, vai Charmet veidā. Uz katra vīnkoka ir ne vairāk kā desmit vīnstīgu pumpuru.

— Uz katra vīnkoka ir trīs līdz pieci augļzari ar ne vairāk kā diviem vīnstīgu pumpuriem. Atjaunošanas nolūkā uz katra vīnkoka var uzpotēt arī augļzaru ar ne vairāk kā diviem vīnstīgu pumpuriem, kas nogriezts no ūdenszara, kurš izaudzis no vecā koka.

— Kad veic sākotnējo apgriešanu vai nomaina apgriešanas metodi, vīnkokus apgriež, uz viena vīnkoka atstājot ne vairāk kā 12 vīnstīgu pumpurus.

Apūdeņošana ir aizliegta.

Noteikumi par mehanizētu ražas novākšanu

— Novākto vīnogu krāvuma augstums konteineros, kuros tās transportē no zemesgabala uz vīna darītavu, nepārsniedz 0,5 metrus.

— Konteineri ir izgatavoti no inerta un pārtikai piemērota materiāla.

— Ražas novākšanas un transportēšanas aprīkojums ietver īpašu ūdens novadīšanas un aizsardzības sistēmu.

5.2. Maksimālais ražas iznākums

1. 61 hl no hektāra

6. Noteiktais ģeogrāfiskais apgabals

Vīnogu novākšana, vīnu ražošana, nogatavināšana un izturēšana notiek šādu Ronas (Rhône) departamenta pašvaldību teritorijā saskaņā ar oficiālo 2019. gada administratīvi teritoriālo vienību klasifikatoru: Régnié-Durette un Lantignié.

7. Galvenā vīna vīnogu šķirne

“Gamay N”

8. Saiknes vai saikņu apraksts

8.1. Saiknes veidošanā ietilpstošo dabas faktoru apraksts

Ģeogrāfiskais apgabals plešas Beaujolais kalnu austrumu pusē. 842 metru augstumā virs ģeogrāfiskā apgabala paceļas Fût d’Avenas kalns. Apgabals atrodas 50 kilometrus uz ziemeļiem no Lionas un 22 kilometrus no Vilfranšas pie Sonas (Villefranche-sur-Saône).

Ainava ir nelīdzena, nosēta ar pauguriem un kalniem, kas klāti ar vīnogulājiem. Apgabala dienvidu robežu veido Sonas (Saône) pieteka Ardières.

Apgabalā ietilpst arī Ronas departamenta pašvaldību Régnié-Durette un Lantigniéteritorija.

Ģeogrāfiskais apgabals ir daļa no paleozoja ēras milzīgā metamorfo veidojumu masīva Centrālā masīva rietumu malā. Konkrētāk, tas atrodas centrā granīta masīvam, kas zināms kā Fleurie. Šis rupjgraudainais granīts sadalās, veidojot apgabalus ar ļoti caurlaidīgām smiltīm.

Vīnogu ražas iegūšanai noteiktie zemesgabali 250 līdz 450 metru augstumā plešas kalnu nogāzēs, kas atrodas uz granīta pamatieža. Tie ietver šādas augsnes:

— augsnes ar smilšainu virsmu, kas nodrošina ļoti efektīvu filtrāciju un izveidojušās no granīta smiltīm stāvās nogāzēs, centrā un uz ziemeļiem;

— augsnes, kas izveidojušās uz koluviālajiem nogulumiem, un apgabali ar dziļu smilšmāla augsni, kura parasti bagāta ar mālu, dienvidu daļā lēzenākās nogāzēs;

— senās terasēs izveidojušās aluviālās augsnes ar mālainu konsistenci un bieži vien ļoti akmeņainu virsmu, vietām kompaktas struktūras ziņā.

Te ir piejūras klimats, ko ietekmē kontinentālais un dienvidu klimats. Nokrišņu daudzums ir vienmērīgi sadalīts visa gada garumā; vidēji gadā — 750 milimetru. Gada vidējā temperatūra ir aptuveni 11 °C. Beaujolais kalniem ir svarīga nozīme aizsardzības no rietumu vējiem nodrošināšanā un jūras ietekmes mazināšanā. Kalni rada fēna efektu, kas sausina mitro gaisu, attiecīgi palielinot gaismas daudzumu un samazinot nokrišņu daudzumu.

Arī plašajai Sonas ielejai ir liela nozīme vīnogulāju attīstībā. Tā nodrošina gaismas pārpilnību un novirza dienvidu klimata ietekmi, ko īpaši raksturo intensīva tveice vasarā.

8.2. Saiknes veidošanā ietilpstošo cilvēkfaktoru apraksts

François Myard savā 1907. gada darbā “Le vigneronnage en Beaujolais” par vietējo kopsaimniekošanas sistēmu Beaujolais vīndārzos apstiprināja tāda gallu-romiešu īpašuma pastāvēšanu, kas piederēja kādam Réginus, kurš, domājams, devis savu vārdu pašvaldībai. Tālaika sistēma ir sākums “augļu kultūraugu sistēmai, kas ir pamatā pašreizējai vigneronnage”.

Domājams, ka Cluny abatijai piederēja vīnogulāji netālu no Régnié ciemata. Cluny hartā 992. gadā teikts, ka kāds Umfred abatijai uzdāvināja “Sainte-Marie kapelu Dueri (Durette) ciematā Mâcon zemē un visu, kas viņam pieder šīs draudzes zemesgabalos, vīnogulājus, ganības un vējdzirnavas”. Pastāv liecība, ka 1602. gadā Durette piederēja 15 “centri” (uzturēšanās vietas) un tās zeme tika uzskatīta par “labu tikai vīnam”.

“Régnié” vīni ir jau izsenis augsti vērtēti. No 1769. gada Régnié un Durette bija ierindotas to 16 Beaujolais reģiona draudžu vidū, kurām savus vīnus bija ļauts sūtīt uz Parīzi.

Bonardet savā 1945. gada darbā “History of Régnié” (“Régnié vēsture”) par Rignyé (Régnié) aušanas nozari 17. gadsimtā rakstīja šādi: “Veco amatniecības veidu, piemēram, aušanas, apjoms pamazām samazinājās, jo Beaujolais augsne tika noklāta ar vīnogulājiem.” Saskaņā ar Policijas, tieslietu un finanšu intendanta Lambert d’Antigny teikto ceturtā daļa teritorijas patiešām tika apstādīta ar vīnogulājiem.

Régnié tika izveidots Grange Charton īpašums. Šis brīnišķīgais 19. gadsimta lauku arhitektūras ansamblis, kurā ietilpst vīndārzu strādnieku mītnes, pagrabi un noliktavu telpas, ir Beaujeu hospisa īpašuma centrs. 1809. gadā Millières māsas īpašumu novēlēja hospisam, un gadu gaitā tā teritoriju ir paplašinājuši dāvināti un novēlēti vīnogulāji. Hospisa vīnu izsole ir senākā zināmā labdarības izsole.

Kad izcilākajiem vīniem ar kontrolētu cilmes vietas nosaukumu “Beaujolais” tika ļauts izmantot apzīmējumu “Villages”, ar 1988. gada 20. decembra dekrētu tika atzīti vīni ar kontrolētu cilmes vietas nosaukumu “Régnié”.

Kontrolētais cilmes vietas nosaukums “Régnié” atspoguļo raksturīgo reģionālo tradīciju un modernu paņēmienu apvienojumu. Šķirne “Gamay N” ir goda vietā sarkanvīnu ražošanā. Zināma kā šķirne, kurai trūkst dzīvīguma, bet kura ir auglīga un agri nogatavojas, tā ir jutīga pret vēlīnām salnām un stipru saulesgaismu.

Cenšoties iegūt kvalitatīvus vīnus, ražotāji ir iemācījušies ierobežot tās augšanu, jo īpaši, izmantojot lielu stādījumu biezību un apgriežot augļzarus.

Lai vīnogas pienācīgi nogatavotos, ražotāji nodrošina pietiekami atvērtu vainagu. Šādi vīnogulājus var audzēt uz nostiprināta režģa, kas padara iespējamu arī mehanizāciju.

Saskaņā ar pašreizējo praksi ražotāji ir pieņēmuši arī īpašu vīndarības metodi, kas ietver gan tradicionālo raudzēšanu, gan daļēju macerāciju oglekļa dioksīda vidē.

2010. gadā aptuveni 222 ražotāji saražoja 17 000 hektolitrus no vīndārziem 400 hektāru platībā.

8.3. Cēloniskā mijiedarbība

“Régnié” ģeogrāfiskais apgabals atrodas galvenokārt uz granīta vai izmainītas granīta pamatnes.

Augsnes parasti ir smilšainas, skābenas, ar labām filtrēšanas īpašībām un tāpēc — zemu auglību. Šajā dabiskajā vidē vīnogu šķirne “Gamay N” parāda visu savu potenciālu, ļaujot ražot augļainus un elegantus vīnus ar tādu koncentrāciju un līdzsvaru, kas garantē, ka tos var labi izturēt.

Augsne ir daudzveidīga, ar dažādu daudzumu māla un vietām bagāta ar lieliem granīta vai smilšakmens fragmentiem. Šī daudzveidība vīnos rada smalkas atšķirības. Ja vīnogas iegūtas zemesgabalos ar mālainu augsni, vīni ir strukturētāki. Savukārt, ja vīnogas iegūtas zemesgabalos ar smilšainu augsni, vīni ir maigāki un augļaināki.

Nelīdzenas ainavas centrā ir vīnogulājiem labvēlīgs klimats, un no nelabvēlīgiem vējiem tos pasargā mežainais Fût d’Avenas kalns. Apgabalu, no kura paveras skats pār plašo Sonas līdzenumu, labvēlīgi ietekmē saulesgaisma, kas vīnogulājos veicina hlorofila veidošanos. To atrašanās nogāžu vidū nozīmē to, ka vīnogulājus parasti neietekmē Sonas līdzenuma pavasara salnas un rīta migla. Tos labvēlīgi ietekmē optimāls saulesgaismas daudzums, savukārt nogāzes nodrošina visa liekā lietusūdens drīzu aizplūšanu.

Beaujolais kalnu aizsegā radītā fēna efekta dēļ Ardières ieleja, kura atrodas pret austrumiem un rietumiem, kopumā nodrošina vīnogulājiem vērsumu, kas vīnogām ļauj nogatavoties optimāli un vienmērīgi.

Ražotāji ir apguvuši metodes gan vīndārzā, gan vīna darītavā, lai maksimāli izmantotu šos īpašos apstākļus. Šķirnes “Gamay N” aromātiskais potenciāls tiek saglabāts, tās dzīvīgumu un ražību pielāgojot nabadzīgajām smilšainajām augsnēm un izmantojot īpašas audzēšanas un augļzaru apgriešanas metodes, kā arī metodes vīna darītavā. Šādā veidā var iegūt augļainus jaunvīnus, kurus var labi uzglabāt.

Kopš 1967. gada ražotāji ir pulcējušies, lai piedāvātu rūpīgi atlasītu “Régnié” vīnu klāstu, kas pieejams Caveau des Deux Clochers degustācijas centrā. Sava ciemata un vīna popularizēšanas nolūkā tie organizē daudzas izstādes, šovus un sporta pasākumus.

“Régnié” ir pašvaldības jaunākais kontrolētais cilmes vietas nosaukums, kas atzīts reģionā. Ražotāji to prezentē kā “Prince of Beaujolais” (“Beaujolais princis”).

9. Būtiski papildu nosacījumi (iepakojums, marķējums, citas prasības)

Tiešās apkaimes apgabals

Tiesiskais regulējums:

valsts tiesību akti.

Papildu nosacījuma veids:

atkāpe par ražošanu noteiktajā ģeogrāfiskajā apgabalā.

Nosacījuma apraksts

Tiešās apkaimes apgabalu, kas, paredzot atkāpi, noteikts vīnu darīšanai, nogatavināšanai un izturēšanai, veido šādu pašvaldību teritorija saskaņā ar oficiālo 2019. gada administratīvi teritoriālo vienību klasifikatoru:

— Kotdoras (Côte-d’Or) departamentā: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée un Vougeot;

— Ronas (Rhône) departamentā: Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Cercié, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (tikai tā daļa, kas atbilst bijušās Avenas pašvaldības teritorijai), Dracé, Emeringes, Fleurie, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon un Vindry-sur-Turdine (tikai tā daļa, kas atbilst bijušo Dareizé, Les Olmes un Saint-Loup pašvaldību teritorijai);

— Sonas un Luāras (Saône-et-Loire) departamentā: Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (tikai tā daļa, kas atbilst bijušās La Loyère pašvaldības teritorijai), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (tikai tā daļa, kas atbilst bijušo Donzy-le-National, Massy un La Vineuse pašvaldību teritorijai), Vinzelles un Viré,

— Jonas (Yonne) departamentā: Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (tikai tā daļa, kas atrodas bijušo Champvallon, Villiers sur Tholon un Volgré pašvaldību teritorijai), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers un Yrouerre.

Marķēšana

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķējumu.

Nosacījuma apraksts

a) Ar reģistrēto cilmes vietas nosaukumu apzīmēto vīnu marķējumā drīkst norādīt mazākas ģeogrāfiskās vienības nosaukumu, ja: — tā ir zemes kadastrā reģistrēta vieta; — šis nosaukums ir ierakstīts ražas deklarācijā. Zemes kadastrā reģistrētas apdzīvotas vietas nosaukumu iekļauj uzreiz pēc kontrolētā cilmes vietas nosaukuma un raksta ar burtiem, kuri ne augstumā, ne platumā nav lielāki par burtiem, kādi izmantoti, atveidojot šo kontrolēto cilmes vietas nosaukumu.

b) To vīnu etiķetēs, kuriem drīkst izmantot kontrolēto cilmes vietas nosaukumu, var minēt lielāku ģeogrāfisko vienību “Vin du Beaujolais”, “Grand Vin du Beaujolais” vai “Cru du Beaujolais”. Lielākas ģeogrāfiskās vienības nosaukumā izmantotie burti ne augstumā, ne platumā nedrīkst pārsniegt divas trešdaļas no to burtu lieluma, kādi izmantoti, atveidojot kontrolēto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-cc8d10c6-1898-4714-a513-2186ca061280

(1) OV L 9, 11.1.2019., 2. lpp.